English: I'd like to thank the Minister very much for his statement and, in doing so, join him in valuing the excellent work that our staff are doing, sometimes under very difficult circumstances. I'm sure that we all appreciate the efforts they make, often under very difficult circumstances, as I've said. It is, as Darren Millar said, positive to see some trends. I'd like to ask the Minister for a little bit more detail about some of the headlines that he mentions. So, the statement mentions that hospitals across Wales reported considerably less time spent at the highest level of escalation in December last year and January this year. That's obviously good to hear, but I'd appreciate some more detail from the Minister. Perhaps he could write to Members, because 'considerably less time' is quite a vague term and it would be interesting to know whether that improved performance was consistent across all the hospitals in Wales, were there variations, and if there were variations, what accounts for them and how those might be addressed. So, a further question of detail around delayed transfers of care. Again, it's very pleasing to hear that there has been a reduction, but it would be helpful, from the point of view of scrutiny, to know a reduction from what to what, and again, whether that performance is consistent across the whole of the service or whether, as we might suspect, there are substantial differences. And again, if there are differences, what accounts for those. And I should stress, Dirprwy Lywydd, that I'm not expecting the Minister to have all of this at his fingertips, though I'm sure he will have some of it. But it would be useful to have that level of detail. I also welcome the engagement of the third sector, where it's appropriate, to help in this area of work. I would, though, put it to the Minister that it's very important that we ensure that these third sector services once - . As I appreciate the Minister said to Darren Millar, some of these are pilots, and we need to see whether they're working and then whether Government wants to commission them on an ongoing basis. But it is very important when we are engaging with the third sector that it's done on a sustainable basis and that the funding pattern is enough for the organisations to be able to sustain themselves as well as to provide the particular service. I have, for example, been in some discussions with a hospice at home service in my own region where the funding that they're being offered from the health board is on a standstill basis, despite the fact that nursing salaries are, rightly, being increased. So, I think it would be helpful for the Minister to take a look at how the service as a whole is engaging with the third sector and is it doing so in a way that makes those services, which are much appreciated, as Darren Millar has said, truly sustainable. The Minister's statement made references to the accident and emergency situation, but it's at a fairly broad level, though I appreciate we have discussed this already. But the reality is, isn't it, that we had almost 4,000 people - 3,887 - waiting longer in major A&E centres last December, and that was more than in previous years. The Minister rightly highlights that the figures are skewed by particularly poor performances in particular places - Darren Millar made reference to the north - and I'd be grateful if the Minister can say a bit more today about what he and his officials are doing to address that performance in those three centres where we know that there are really serious issues. Finally, Deputy Presiding Officer, it is fairly obvious to state that winter does come every year, and yet we do seem to hear that we are to be surprised by certain things like influenza and norovirus, and I wonder if the Minister can assure us - and I look forward to seeing the policy framework for unscheduled care, because I think it's very useful to have a national policy framework - . But will the Minister ensure that, in that framework, we take into account the fact that these pressures do come every year? Some years, they're worse than others; some years flu is worse, some years norovirus is worse. But we do need to understand that there will always be those additional pressures. So, can the Minister assure us that that policy framework will take into account that variation in pressure so that we're not looking for emergencies when, in fact, what we've got is just the weather and this being Wales? Thank you.
Welsh: Hoffwn ddiolch i'r Gweinidog am ei ddatganiad ac, wrth wneud hynny, ategu ei werthfawrogiad am y gwaith rhagorol y mae ein staff yn ei wneud, weithiau o dan amgylchiadau anodd iawn. Rwy'n siŵr ein bod ni i gyd yn gwerthfawrogi'r ymdrechion y maen nhw'n eu gwneud, yn aml o dan amgylchiadau anodd iawn, fel rwy'n dweud. Mae hi, fel y dywedodd Darren Millar, yn gadarnhaol i weld rhai tueddiadau. Hoffwn ofyn i'r Gweinidog am ychydig mwy o fanylion am rai o'r penawdau y mae'n sôn amdanyn nhw. Felly, mae'r datganiad yn sôn bod ysbytai ledled Cymru yn dweud iddyn nhw dreulio llawer llai o amser yn y categori uchaf o uwchgyfeirio ym mis Rhagfyr y llynedd a mis Ionawr eleni. Mae'n dda clywed hynny yn amlwg, ond fe fyddwn i'n gwerthfawrogi ychydig mwy o fanylion gan y Gweinidog. Efallai y gallai ysgrifennu at yr Aelodau, oherwydd mae 'llawer llai o amser' yn derm eithaf amwys a byddai'n ddiddorol gwybod a oedd y gwelliant yna mewn perfformiad yn gyson ar draws yr holl ysbytai yng Nghymru, a oedd amrywiadau, ac os oedd amrywiadau, beth oedd i gyfrif amdanyn nhw a sut gellid mynd i'r afael â nhw. Felly, cwestiwn pellach ynglŷn â manylion ynghylch oedi wrth drosglwyddo gofal. Unwaith eto, mae'n braf iawn clywed y bu lleihad, ond byddai'n ddefnyddiol, o safbwynt craffu, i wybod gostyngiad o beth i beth, ac eto, pa un a yw'r perfformiad yn gyson drwy'r holl wasanaeth neu, fel yr ydym ni'n amau, a oes yna wahaniaethau sylweddol. Ac eto, os oes gwahaniaethau, beth sydd i gyfrif am hynny. Ac fe ddylwn i bwysleisio, Dirprwy Lywydd, nad wyf yn disgwyl i'r Gweinidog fod â hyn i gyd ar flaenau ei fysedd, er fy mod yn siŵr y bydd ganddo rywfaint ohono. Ond byddai'n ddefnyddiol cael y manylder hwnnw. Rwyf hefyd yn croesawu ymgysylltiad y trydydd sector, lle bo'n briodol, i helpu yn y maes hwn o waith. Fe wnaf i ddweud, fodd bynnag, wrth y Gweinidog ei bod hi'n bwysig iawn ein bod yn sicrhau bod y gwasanaethau trydydd sector hyn unwaith - . Oherwydd rwy'n sylweddoli i'r Gweinidog ddweud wrth Darren Millar, bod rhai o'r rhain yn gynlluniau treialu, ac mae angen inni weld a ydyn nhw'n gweithio ac yna a yw'r Llywodraeth eisiau eu comisiynu'n barhaol. Ond mae hi'n bwysig iawn pan fyddwn ni'n trafod gyda'r trydydd sector fod hynny'n cael ei wneud yn gynaliadwy a bod y patrwm cyllido yn ddigon i'r sefydliadau allu cynnal eu hunain yn ogystal â darparu gwasanaeth penodol. Er enghraifft, bûm mewn rhai trafodaethau gyda gwasanaeth hosbis yn y cartref yn fy rhanbarth fy hun lle mae cyllid sy'n cael ei gynnig iddyn nhw gan y bwrdd iechyd ar sail ddigyfnewid, er gwaethaf y ffaith fod cyflogau nyrsio teg, yn gwbl briodol, yn cynyddu. Felly, credaf y byddai'n ddefnyddiol i'r Gweinidog edrych ar sut y mae'r gwasanaeth yn ei gyfanrwydd yn ymgysylltu gyda'r trydydd sector ac a yw'n gwneud hynny mewn ffordd sy'n gwneud y gwasanaethau hynny, sy'n cael eu gwerthfawrogi gymaint, fel y dywedodd Darren Millar, yn wirioneddol gynaliadwy. Roedd datganiad y Gweinidog yn cyfeirio at y sefyllfa o ran damweiniau ac achosion brys, ond mae hynny'n bur gyffredinol, er fy mod i'n sylweddoli ein bod ni wedi trafod hyn eisoes. Ond y gwir amdani yw, ynte, fod bron i 4,000 o bobl - 3,887 - wedi gorfod aros yn hwy mewn canolfannau damweiniau ac achosion brys mawr fis Rhagfyr diwethaf, ac roedd hynny'n fwy nag mewn blynyddoedd blaenorol. Mae'r Gweinidog yn tynnu sylw'n briodol at y ffaith bod y ffigurau yn cael eu hystumio gan berfformiadau arbennig o wael mewn lleoedd penodol - cyfeiriodd Darren Millar at y gogledd - a byddwn yn ddiolchgar pe gallai'r Gweinidog ddweud ychydig yn fwy heddiw ynglŷn â'r hyn y mae yntau a'i swyddogion yn ei wneud i fynd i'r afael â'r perfformiad hwnnw yn y tair canolfan hynny lle'r ydym ni'n gwybod fod yna faterion difrifol iawn. Yn olaf, Dirprwy Lywydd, mae'n weddol amlwg i ddweud bod y gaeaf yn dod bob blwyddyn, ac eto mae'n ymddangos ein bod ni'n clywed bod rhai pethau fel ffliw a norofeirws i fod i beri syndod inni, tybed a all y Gweinidog ein sicrhau ni - ac edrychaf ymlaen at weld y fframwaith polisi ar gyfer gofal heb ei drefnu, oherwydd rwy'n credu ei bod hi'n ddefnyddiol iawn cael fframwaith polisi cenedlaethol - . Ond a wnaiff y Gweinidog sicrhau, yn y fframwaith hwnnw, ein bod yn ystyried y ffaith bod y pwysau hwn yn dod bob blwyddyn? Mae rhai blynyddoedd yn waeth nag eraill; mewn rhai blynyddoedd mae'r ffliw yn waeth, mewn rhai blynyddoedd mae'r norofeirws yn waeth. Ond mae angen inni ddeall y bydd y pwysau ychwanegol hynny yno bob amser. Felly, a wnaiff y Gweinidog ein sicrhau ni y bydd y fframwaith polisi hwnnw yn ystyried yr amrywiad hwnnw mewn pwysau fel nad ydym ni'n chwilio am argyfyngau pan, mewn gwirionedd, yr hyn sydd gennym ni yw dim byd ond y tywydd, a'r ffaith ein bod ni'n byw yng Nghymru? Diolch.